– Гэта сімвалічная падзея, таму што мы вяртаем майстра на Радзіму, вяртаем праз яго творчасць, праз магчымасць пазнаёміцца з яго ўнікальным мастацтвам. Марк Шагал, безумоўна, належыць да геніяў сусветнай культуры, і беларусы павінны ганарыцца, што гэты чалавек нарадзіўся на беларускай зямлі. Ён неаднойчы ў сваіх успамінах вяртаўся думкамі да Беларусі, да Віцебска. Ён параўноўваў яго з Парыжам і гаварыў, як любіць гэты горад і народ, які пражывае на беларускай зямлі.